分类：文化/艺术-文学
问题：“垂青”出于阮籍？ 
回答：籍虽不拘礼教，然发言玄远，口不臧否人物。性至孝，母终，正与人围棋，对 者求止，籍留与决赌。既而饮酒二斗，举声一号，吐血数升。及将葬，食一蒸肫， 饮二斗酒，然后临诀，直言穷矣，举声一号，因又吐血数升，毁瘠骨立，殆致灭性。 裴楷往吊之，籍散发箕踞，醉而直视，楷吊唁毕便去。或问楷：“凡吊者，主哭， 客乃为礼。籍既不哭，君何为哭？”楷曰：“阮籍既方外之士，故不崇礼典。我俗 中之士，故以轨仪自居。”时人叹为两得。籍又能为青白眼，见礼俗之士，以白眼 对之。及嵇喜来吊，籍作白眼，喜不怿而退。喜弟康闻之，乃赍酒挟琴造焉，籍大 悦，乃见青眼。由是礼法之士疾之若仇，而帝每保护之。 籍又能为青白眼，见礼俗之士，以白眼 对之。及嵇喜来吊，籍作白眼，喜不怿而退。喜弟康闻之，乃赍酒挟琴造焉，籍大悦，乃见青眼。